BE8 จับมือ “Smartsheet” แพลตฟอร์มชั้นนำ หวังตอบโจทย์ลูกค้ารัฐ-เอกชน
BE8 เปิดตัวเป็นพันธมิตร พร้อมเป็นตัวแทนจัดจำหน่าย “Smartsheet” แพลตฟอร์มชั้นนำระดับโลก สำหรับการทำงานร่วมกันบนคลาวด์ ส่งเสริมการใช้นวัตกรรมเทคโนโลยีได้อย่างมีประสิทธิภาพ
BE8 เปิดตัวเป็นพันธมิตร พร้อมเป็นตัวแทนจัดจำหน่าย “Smartsheet” แพลตฟอร์มชั้นนำระดับโลก สำหรับการทำงานร่วมกันบนคลาวด์ ส่งเสริมการใช้นวัตกรรมเทคโนโลยีได้อย่างมีประสิทธิภาพ
23 มี.ค. 2566

นายอภิเษก เทวินทรภักติ ประธานเจ้าหน้าที่บริหาร บริษัท เบริล 8 พลัส จำกัด (มหาชน) หรือ BE8 เปิดเผยว่า บริษัทได้จับมือเป็นพันธมิตรและเป็นตัวแทนจำหน่ายซอฟต์แวร์ “Smartsheet” ซึ่งเป็นแพลตฟอร์มจัดการงานบนระบบคลาวด์ชั้นนำของโลกที่มีประสิทธิภาพมาก สำหรับลูกค้าองค์กร ช่วยให้ทีมและองค์กรสามารถวางแผน จัดการระบบต่างๆ ให้เป็นอัตโนมัติ ช่วยลดความยุ่งยากในการเชื่อมต่อกับผู้บริโภคและพนักงาน ทำให้ผลลัพธ์ทางธุรกิจมีประสิทธิภาพและประสิทธิผล
“Smartsheet เป็นแพลตฟอร์มเทคโนโลยี ที่ใช้งานง่าย สะดวก สามารถปรับแต่งกระบวนการทำงานให้เหมาะสมกับความต้องการของแต่ละบริษัทได้ ซึ่งจะมาช่วยขับเคลื่อนดิจิทัลทรานส์ฟอร์เมชั่น เสริมศักยภาพให้แก่องค์กรธุรกิจในปัจจุบัน เพื่อให้สามารถก้าวทันกับความเปลี่ยนแปลงของเทคโนโลยีดิจิทัล และช่วยสร้างโอกาสการเติบโตทางธุรกิจที่ดีในอนาคตได้” นายอภิเษก กล่าว
สำหรับการจับมือเป็นพันธมิตรกับ Smartsheet ถือเป็นหนึ่งในยุทธศาสตร์ของกลุ่ม BE8 ที่ต้องการเสริมความแข็งแกร่งให้กับบริษัท สามารถตอบโจทย์ลูกค้าองค์กรทั้งภาครัฐและเอกชน ซึ่งที่ผ่านมาบริษัทเป็นตัวแทนจำหน่ายและเป็นพันธมิตรกับบริษัทซอฟต์แวร์ชั้นนำของโลกในด้านต่างๆ เพื่อนำเสนอบริการที่ครบวงจรให้กับลูกค้าอยู่แล้ว ในฐานะที่ปรึกษาชั้นนำด้านเทคโนโลยี บริษัทมุ่งมั่นนำเสนอโซลูชั่นแบบครบวงจรให้ลูกค้าเสมอ
ด้าน Kush Jain, Senior Channel Manager | ASIA บริษัท Smartsheet กล่าวว่า Smartsheet มีความยินดีที่จะเป็นพาร์ทเนอร์กับทีมงานคุณภาพระดับโลกอย่าง Beryl 8 Plus บริษัทหวังว่าจะร่วมกันใช้ประสบการณ์และข้อแนะนำของบริษัท ในการสร้าง Value ให้กับลูกค้าใหม่ และลูกค้าเดิมของเราในประเทศไทย ทั้งการจัดการโครงการและพอร์ตโฟลิโอที่ทันสมัย, การเปลี่ยนแปลงและการจัดการกลยุทธ์ รวมถึงการจัดการการตลาดอย่างสร้างสรรค์ เพื่อให้คุณและทีมของคุณสามารถทำงานได้อย่างมีประสิทธิภาพมากกว่าที่เคยเริ่มต้นการใช้งาน Smartsheet กับบริษัทแพลตฟอร์มชั้นนำที่จะช่วยให้ทีมสามารถจัดการโปรเจค จัดการการตลาด ดำเนินการด้าน IT และทรัพยากรหลายรายการได้ผ่านการทำงานอัตโนมัติ รวมถึงการแก้ไขปัญหาทางธุรกิจได้อย่างง่ายดายและต่อเนื่อง เป็นไปตามเป้าหมายขององค์กรในทุกสาขาอุตสาหกรรม สามารถทดลองใช้ฟรี 30 วัน